คอเบียร์ไทยร่วมเฮ! ช้างคว้ารางวัล Thailand Country Winner จากการประกาศรางวัล World Beer Awards!
 กลับมาอีกครั้งกับการจัดงานประกวดเบียร์ยอดเยี่ยมระดับโลกอย่าง World Beer Awards 2017 เวทีระดับโลกที่คอเบียร์ทั่วโลกตั้งหน้าตั้งตารอลุ้น ซึ่งจัดขึ้นเป็นครั้งแรกเมื่อปี 2007 โดยแมกกาซีนเครื่องดื่มชื่อดังอย่าง The Drinks Report เรื่อยมา และในปี 2017 นี้ ทางคณะผู้จัดก็ยังคงสานต่อเจตนารมณ์การสรรหาเบียร์ที่เป็นที่สุดทั้งในระดับประเทศและระดับโลก จากการแบ่งรางวัลตามประเภทของเบียร์ออกเป็นทั้งหมด 8 ประเภทหลัก ได้แก่ Dark Beer Flavored Beer Lager Beer Pale ale Beer Sour Beer Specialty Beer Stout & Porter และ Wheat Beer โดยในกระบวนการการตัดสินนั้น ทางทีมผู้จัดจะเรียนเชิญคณะกรรมการผู้เชี่ยวชาญ และเป็นที่สุดในเรื่องเบียร์จากทั่วทุกมุมโลก เข้ามาร่วมทำการตัดสินผ่านกระบวนการที่เรียกว่า Blind Tasting หรือการชิมแบบไม่บอกยี่ห้อนั่นเอง ทำให้ผลการประกวดนั้นวัดกันจากรสชาติที่เป็นมาตรฐานน่าเชื่อถือ เพราะเชื่อได้แน่นอนว่าไม่มีการเตี๊ยมกันมาก่อน แต่วัดกันที่คุณภาพเน้นๆ ในการจัดการประกวดครั้งนี้ ได้มีผู้เข้าประกวดในทุกหมวดทั้งหมด 1900 ยี่ห้อ จาก 36 ประเทศ หลังจากที่ทางคณะกรรมการได้ทดลองชิมเบียร์ ก็ได้ตกหลุมรัก และเลือกให้ เบียร์ช้าง จากประเทศไทย เป็นผู้คว้าชัยชนะในระดับ Country Winner ของเบียร์ประเภท Helles / Münchner Lager Beer ประจำปี 2017 ไปเป็นที่เรียบร้อย ซึ่งความน่าตื่นเต้นอีกอย่างคือ นอกจากเบียร์ช้างของเราจะเคยคว้าชัยในเวทีระดับโลกมาแล้วหลายครั้ง นี่ก็ถือเป็นรางวัลแรกหลังจากที่เบียร์ช้างได้ปรับสูตรเปลี่ยนโฉมเป็นช้างในรูปแบบใหม่เมื่อปี 2015 แสดงให้เห็นถึงการรักษามาตรฐานที่ไม่ว่าจะสูตรไหน ไม่ว่าเวลาจะผ่านไปเพียงใด แต่รสชาติที่ดีและกระบวนการผลิตตามแบบฉบับของเบียร์ช้าง ยังคงไว้ซึ่งความเป็นมาตรฐานระดับสากล จึงไม่แปลกใจเลยว่า อะไรเป็นสาเหตุที่ทำให้เบียร์ช้างครองใจคอนักดื่มทั่วทั้งไทยและต่างประเทศมาอย่างยาวนาน อย่างไรก็ตาม หลังจากการประกวดรอบแรกได้เสร็จสิ้นลงไปแล้ว รายการ World Beer Awards ยังคงดำเนินการแข่งขันในรอบต่อไป ซึ่งจะเป็นรอบสุดท้ายที่คราวนี้จะเฟ้นหาที่สุดของเบียร์ยอดเยี่ยมระดับโลกของทั้ง 8 ประเภทหลัก และจะประกาศผลในวันที่ 21 กันยายนที่กำลังจะถึงนี้ คอเบียร์สามารถติดตามผลการประกวดแบบติดขอบสนามได้ที่ www.worldbeerawards.comดอกฮ็อปมอลต์ยีสต์
มีผู้เข้าประกวด World Beer Awards ทั้งหมด 1900 ยี่ห้อ จาก 36 ประเทศ เบียร์ช้าง จากประเทศไทย เป็นผู้คว้าชัยชนะในระดับ Country Winner ของเบียร์ประเภท Helles / Münchner Lager Beer ประจำปี 2017 รอบสุดท้ายที่คราวนี้จะเฟ้นหาที่สุดของเบียร์ยอดเยี่ยมระดับโลกของทั้ง 8 ประเภทหลัก และจะประกาศผลในวันที่ 21 กันยายนนี้